شابا عیلامی د سال ۲۲۲۵ تا ۶۴۰ دما زایشت ؛وه ولات عیلام(راساگه ای ولاتی د افتونشین دجله، د لا افتونشین پارس و کرمان، د لا شمال همدان، و د لا هارگه بوشهر بی)حکومت می کردنه. ار چی اولین آرنگیا وه دس اومائه د شهرآویشته یی عیلامی مروط وه ۵۰۰۰ سال نها د زایشته ولی سی نبیئن مدرک نبوئه دباره حکومتیا و شایا عیلامی دما د سال 2225 چی یی بوئی. بیشتر ای شایا وا شایا بابل، سومر و اکد د جئن بیئنه.د سال ۶۴۰ دما زایشت. آشور بانیپال شا قووین آشور عیلام نه گرت. خلک عیلام قلت عام بیئن و دولت عیلام واجگون بی، ار چی پوشگر حکومت عیلام تا کرمان و سیستان بیه و پاره ای د حکومتیا ولات نشین عیلامی همچنو تا دمون یکاگری وا آریایی‌ یا و هخامنشیا باقی منن (و د نهایت حکومت آشور وه دس مادیا و بابلیا واجگون بی ، و بابل هنی اوسه وه دس هخامنشیا گرته بی ).